open-index/open-wikipedia-markdown huggingface dataset:
Greenwichský stredný čas

[náhľad|[Časové pásmo|Časové pásma v Európe. GMT je používaný v pásmach vyznačených slabou modrou a modrou farbou.]]
**Greenwichský stredný čas** (, skr. **GMT**) je stredný slnečný čas na Kráľovskom observatóriu v Greenwichi v Londýne, počítaný od polnoci. V rôznych obdobiach v minulosti sa počítal rôznymi spôsobmi, vrátane počítania od poludnia. Termín GMT sa používa aj ako jeden z názvov pre časové pásmo UTC+00:00 a v britskom práve je základom občianskeho času v Spojenom kráľovstve.

Anglicky hovoriaci ľudia často používajú pojem GMT ako synonymum pre koordinovaný svetový čas (UTC). Na účely navigácie sa považuje za ekvivalent UT1 (moderná forma stredného slnečného času na nultom poludníku (0°) zemepisnej dĺžky). V tomto význame sa však môže líšiť od UTC až o 0,9 sekundy. Termín GMT by sa preto nemal používať na účely, ktoré vyžadujú presnosť.

Z dôvodu nerovnomernej uhlovej rýchlosti Zeme na jej eliptickej obežnej dráhe a jej sklonu osi rotácie je poludnie (12:00:00) GMT zriedkavo presným okamihom, keď Slnko pretne greenwichský poludník a dosiahne svoj najvyšší bod na oblohe. Táto udalosť môže nastať až 16 minút pred alebo po poludní GMT, čo je odchýlka opísaná časovou rovnicou. Poludnie GMT je ročný priemer (aritmetický priemer) okamihu tejto udalosti, čo vysvetľuje slovo "stred" v názve "greenwichský stredný čas".

Pôvodne astronómovia považovali začiatok dňa GMT za poludnie, zatiaľ čo pre takmer všetkých ostatných sa začínal o polnoci. Aby sa predišlo nedorozumeniam, zaviedol sa názov svetový alebo univerzálny čas, ktorý označoval GMT počítaný od polnoci. Dnes sa svetový čas zvyčajne označuje ako UTC alebo UT1.

Termín "GMT" používajú najmä orgány Spojeného kráľovstva, ako napríklad BBC World Service, Kráľovské námorníctvo a podobne. 

## História
Ešte začiatkom 19. storočia sa hodiny nastavovali podľa slnka a na pravé poludnie smeroval tieň presne na sever. Tak vzniklo mnoho lokálnych časov. To sa ukázalo byť nepraktické, napríklad v železničnej doprave mala každá stanica svoj vlastný miestny čas. Tak vznikla potreba synchronizovaného času.

Prvou britskou železničnou spoločnosťou, ktorá zaviedla spoločný čas bola Great Western Railway v novembri 1840. Tento príklad nasledovala väčšina železníc s tým, že používali čas stanovený v Londýne.

V roku 1847 odporučil Railway Clearing House, orgán pre priemyselné normy, aby sa na všetkých staniciach prijal greenwichský čas (GMT, Greenwich Mean Time). Dňa 1. decembra 1847 Londýnska a severozápadná železnica, ako aj Kaledónska železnica prijali "londýnsky čas" a do roku 1848 ich nasledovala väčšina železníc.

## Rozdiel medzi GMT a UTC
GMT sa často zamieňa alebo mýli s UTC. Rozdiel spočíva v tom, že GMT je časové pásmo a UTC časový štandard. Znamená to tiež, že žiadna krajina oficiálne nepoužíva UTC ako miestny čas. 

## Referencie

## Pozri aj
* Koordinovaný svetový čas
* Svetový čas
* Greenwichský poludník

## Zdroj

Kategória:Časové pásma
Kallixenos (sochár)

**Kallixenos** () bol grécky sochár v 2. stor. pred Kr.
  
Kallixenos, grécky sochár (tvoriaci z bronzu) neznámeho pôvodu, patril podľa Plínia medzi umelcov činných v období 156. olympiády (156 – 153 pred Kr.), t. j. v druhej polovici 2. stor. pred Kr.
  
Plínius uvádza, že po 121. olympiáde (296 – 293 pred Kr.) sa odlievať z bronzu „prestalo“ a po 156. olympiáde opäť toto umenie ožilo. Títo umelci vraj už nedosiahli niekdajšiu úroveň, ale aj napriek tomu vytvorili mnoho diel veľkej umeleckej hodnoty. Impulz, ktorý grécke sochárstvo dostalo, zrejme vyšiel z Ríma, pretože práve v období, ktoré označil Plínius, teda okolo roku 150 pred Kr., získalo grécke umenie na Tibere domovské práva. V tom čase, pokiaľ je známe, Metellus Achaicus povolal do Ríma prvého gréckeho architekta Hermodóra.
 
Identifikácia sochára Kallixena zaznamenaného Plíniom je ale problematická. Podľa niektorých znalcov je sochár Kallixenos možno totožný so spisovateľom Kallixeinom z Rodosu (aj keď ich delia asi dve generácie).
     
## Referencie a bibliografia

  
Kategória:Sochári starovekého Grécka
Spoločenský výrobný spôsob

**Spoločenský výrobný spôsob** (iné názvy: **spoločenský spôsob výroby**, **výrobný spôsob**, **spôsob výroby**; nem. (gesellschaftliche) Produktionsweise) je v (najmä marxistickej) ekonómii konkrétny spôsob získavania (t.j. konkrétna podoba výroby) prostriedkov nevyhnutných pre život ľudskej spoločnosti (najmä potravín, odevov, obydlí, výrobných nástrojov), ktorý tvorí podstatu určitého typu ekonomiky resp. určitej spoločensko-ekonomickej formácie. Inými slovami je to jednota výrobných síl a výrobných vzťahov (fungujúcich ako dve neoddeliteľné ale vzájomne protirečivé stránky), charakterizujúca úroveň dosiahnutú vo výrobe výrobných prostriedkov a spotrebných predmetov nevyhnutných pre život. Spoločenský výrobný spôsob spolu so spoločenskou nadstavbou tvoria spolu spoločensko-ekonomickú formáciu. 

## Druhy
Rozlišuje sa prvotnopospolný, feudálny, kapitalistický a komunistický (resp. socialistický a komunistický) výrobný spôsob. Tieto pojmy sa do značnej miery kryjú s pojmami prvotnopospolná, feudálna, kapitalistická a komunistická spoločensko-ekonomická formácia - pozri v článku spoločensko-ekonomická formácia.

## Zdroje

Kategória:Ekonómia
Kategória:História
Kategória:Sociológia
Kvalifikácia na Majstrovstvá sveta vo florbale mužov do 19 rokov 2023

**Kvalifikácia na Majstrovstvá sveta vo florbale mužov do 19 rokov 2023** bola kvalifikácia vo florbale mužov na MSU19 2023, ktorú organizuje Medzinárodná florbalová federácia (IFF). Zúčastnilo sa jej 16 družstiev z 3 kontinentov, ktoré súťažili o 7 miest na záverečný turnaj, v 4 kvalifikačných skupinách. Priamo z MSU19 2021 postúpili 8 najvyššie umiestnené tímy a hostiteľská krajina.
## Priamy postup
*  Česko
*  Fínsko
*  Švédsko
*  Švajčiarsko
*  Lotyšsko
*  Nemecko
*  Slovensko
*  Poľsko
*  Dánsko *(organizátor)*
## Účastníci kvalifikácie

## Amerika
 Draper

## Ázia
 Wellington

## Európa
### Skupina 1
 Salzburg

### Skupina 2
 El Escorial

## Zdroj
* Kvalifikácia na stránke Medzinárodnej florbalovej federácie 

Kategória:Florbal v 2022
Kategória:Florbal v 2023
Kategória:Majstrovstvá sveta vo florbale mužov do 19 rokov
Kategória:Športové podujatia v Španielsku
Kategória:Športové podujatia v Rakúsku
Kategória:Športové podujatia v USA
Sarmat

**Sarmat** môže byť:
* predstaviteľ starovekého kočovného kmeňového zväzu, pozri Sarmati
* oblastný stratigrafický stupeň neogénu v Centrálnej a Východnej Paratetýde, pozri sarmat (stupeň)
* ruský strategický raketový systém piatej generácie, v kóde NATO: SS-X-30 Satan 2, pozri RS-28 Sarmat
Timokles

**Timokles** () môže byť:
* grécky komický básnik v 4. stor. pred Kr., pozri Timokles (komický básnik)
* grécky básnik v 4. stor. pred Kr., pozri Timokles (básnik)
* grécky sochár v 3. stor. pred Kr., pozri Timokles z Knidosu
* grécky sochár v 2. stor. pred Kr., pozri Timokles z Atén

## Zdroje
Dobšinská Ľadová Jaskyňa

**Dobšinská Ľadová Jaskyňa** je miestna časť Stratenej, obce v okrese Rožňava.

Nachádza sa na severnom okraji okresu, v údolí rieky Hnilec, v blízkosti Dobšinskej ľadovej jaskyne. Osada je situovaná v centrálnej časti Slovenského raja, pri ceste I/67 a železničnej trati Červená Skala – Margecany.

## Referencie

## Externé odkazy
* Poloha na mape
* Webstránka miestnej časti

Kategória:Stratená
Kategória:Miestne časti na Slovensku
Modré krídla Slovan

**Modre krídla Slovan** alebo **B-tím Slovana Bratislava** bol tím z Bratislavy, ktorý naposledy pôsobil v Tipos Slovenskej hokejovej lige.

## Vznik klubu
Rozhodnutím Výkonného výboru Slovenského zväzu ľadového hokeja (VV SZĽH) získal HC SLOVAN Bratislava jednu z troch nových licencií pre pôsobenie mužstva v druhej najvyššej slovenskej klubovej súťaži – TIPOS Slovenskej hokejovej lige.

Mužstvo so štatútom B tímu začalo účinkovať pod značkou „Modré krídla Slovan“ v hokejovej sezóne 2021/2022 účinkovať pod značkou „Modré krídla Slovan“, čím jasne deklarovalo svoju afiliáciu k A tímu HC SLOVAN Bratislava. Pre klub to bol v novodobej histórii dôležitý medzník. V modernej ére slovenského hokeja Slovan doteraz nikdy nemal svoj vlastný rezervný tím.

Modré krídla Slovan budú takmer výhradne založené na domácich odchovancoch. To popri zdravej športovej lojalite ku klubu zároveň zaručuje, že mužstvo bude mať od prvých dní svojej existencie pomerne početnú a lojálnu fanúšikovskú základňu, ktorej jadrom sú rodiny, známi a priatelia samotných hráčov.

Vo svojej prvej sezóne 2021/2022 sa prebojovali do play-off keď v predkole zdolali HK 95 Považskú Bystricu 3:1 na zápasy. Vo štvrťfinále neskôr nestačili na neskoršieho víťaza Vlci Žilina (prehrali 0:4 na zápasy).

## Káder tímu pre sezónu [[TIPOS Slovenská hokejová liga 2022/2023|2022/2023]]

### Tréner

*  Ján Lipiansky

### Brankári

*  #2 Samuel Baroš
*  #30 Samuel Hlavaj
*  #31 Shikhabutdin Gadzhiev
*  #79 Ádam Beke

### Obrancovia

*  #5 Lukáš Bohunický
*  #6 Boris Žabka ml.
*  #10 Jozef Myšiak
*  #25 William Hauser
*  #43 Samuel Fereta
*  #61 Daniel Demo
*  #66 Marko Lopuchovský
*  #70 Volodymyr Volkov
*  #73 Michal Beňo
*  #77 Jakub Brezák
*  #92 Luca Krakovský

### Útočníci

*  #12 Adam Bezák
*  #16 Roman Kukumberg ml.
*  #19 Dušan Klučiar
*  #23 Žigmund Polák
*  #24 Maximilián Bubica
*  #29 Richard Petráš
*  #32 František Dej
*  #44 Ján Petriska
*  #47 Lucas Jendek
*  #49 Michal Jasenec
*  #63 Miroslav Preisinger
*  #72 Ján Marcinko
*  #83 Lukáš Lipianský
*  #86 Michal Matoušek
*  #87 Viktor Trubáč
*  #88 Antonio Ožvald
*  #91 Ľubomír Fetkovič

Niektorí hráči nastupujú aj za hlavný tím HC Slovan Bratislava a podobne aj niektorí hráči z A-tímu sa chodia rozohrať do "Modrých krídiel Slovan"

## Referencie

## Externé odkazy

* https://www.hcslovan.sk/sk/articles/novinky-1-2

Kategória:Modré krídla Slovan
Kategória:Šport v Bratislave
Kategória:Slovenské hokejové kluby
Čierna hora (vrch vo Volovských vrchoch)

**Čierna hora** () je vrch v pohorí Volovské vrchy, krajinnom celku Slovenského rudohoria. Leží nad mestom Dobšiná, približne  severozápadne od Rožňavy.

## Poloha
Nachádza sa v západnej časti pohoria, v geomorfologickom podcelku Havranie vrchy. Leží v Košickom kraji, v okrese Rožňava a na katastrálnom území mesta Dobšiná. Najbližšími sídlami sú severne situovaná Dobšinská Ľadová Jaskyňa a Stratená, východne sa nachádza obec Dedinky, juhovýchodne mesto Dobšiná a južne Rejdová. Vrcholom prechádza južná hranica Národného parku Slovenský raj.

## Opis
Čierna hora leží v hrebeni, vedúcom z Dobšinského kopca () na Ondrejisko (). Severným smerom sa nachádza Honzovské (), Duča (), Havrania skala () a Remiaška (), východným Suchý vrch (), Červená skala (), Hýľ (), Haniskova (), Veľká Knola (), Dobšinský kopec (), Babiná () a Smrečinka (), južným Vincovka (), Veľký Radzim (), Grúň () a Stolica () a západným Buchvald () a Ondrejisko (). Severozápadnú časť masívu odvodňuje potok Tiesňavy do rieky Hnilec, voda z južných a východných odteká Dobšinským potokom do Slanej. Na vrchol nevedie značená turistická trasa. 
 
### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy pohoria, no tiež Slovenský raj, Vysoké Tatry, Kráľovu hoľu, Stolické vrchy a Revúcku vrchovinu.

## Prístup
Na vrchol nevedie značený turistický chodník, no južným a západným úbočím prechádza  žltá turistická trasa z Dobšinej na rázc. Pod Hanesovou.

## Referencie

## Pozri aj
* Volovské vrchy
* Havranie vrchy (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Dobšiná
Hrabinský potok (prítok Ihráčskeho potoka)

**Hrabinský potok** je potok v geomorfologickom celku Kremnické vrchy. Má dĺžku .
Je tokom IV. rádu. 

## Prameň
Pramení v  v lesnom extraviláne, na severovýchodnom svahu vrchu *Budiná* s  v lese rovnakého názvu, na území obce Trnavá Hora v severovýchodnom kúte jej časti obce a zároveň katastrálneho územia *Kľačany* v okrese Žiar nad Hronom v Banskobystrickom kraji. Pramení a preteká územím geomorfologického podcelku Jastrabská vrchovina.

## Opis toku
Od prameňa tečie južným smerom, ľavým brehom obmýva úpätie lesa *Bôrcov*, mení smer na západ a opäť na juh, veľkým oblúkom sa skrúca na západ a severozápad, v  priberá ľavostranný bezmenný prítok. Pokračuje v lesnom extraviláne Kľačian na západ, ľavým brehom obmýva severné úpätie lesa *Hrabina*, v  neďaleko samoty *Hrabíky* ústi do Ihráčskeho potoka ako jeho ľavostranný prítok. Ihráčsky potok tvorí obecnú hranicu medzi obcami Trnavá Hora a Jastrabá. Je ďalej prítokom Hrona. Pramení, preteká a ústi v regióne Tekov. Má iba bezmenné menej dôležité prítoky.

## Pôvod názvu
Názov potoka má pôvod v názve lesa *Hrabiny* úpätím ktorého preteká a rozprestierajúcom sa na území niekdajšej samostatnej obce (do roka 1971), dnes časti obce Kľačany. Zo slovného základu *hrabina* vo význame *súvislý porast s prevahou hraba obyčajného, latinsky Carpinus betulus* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Hrabinský potok*. Charakteristický výskyt hraba obyčajného v dotknutom priestore potvrdzuje aj výskyt názvu samoty *Hrabíky* neďaleko ktorej potok preteká na území obce Trnavá Hora v katastrálnom území *Kľačany*.
 
Názov vodného toku bol štandardizovaný v roku 2010. V priestore slovenskej hydronymie vodných tokov hydronymum *Hrabinský potok* nie je jedinečným hydronymom, existujú tri vodné toky rovnakého názvu (2023-03-15). 

## Referencie

 
Kategória:Vodné toky v okrese Žiar nad Hronom
Kategória:Vodné toky v Kremnických vrchoch
Kategória:Potoky na Slovensku 
Kategória:Trnavá Hora
Geoglyf

[náhľad|Geoglyfy na odlesnenej pôde v [Amazonský prales|amazonskom pralese]]
**Geoglyf** je veľký vzor alebo motív (spravidla dlhší ako 4 metre), ktorý na zemi vytvárajú trvalé prvky krajiny, ako sú kamene, úlomky kameňa, štrk alebo zemina. Pozitívny geoglyf vzniká usporiadaním a zarovnaním materiálov na zemi spôsobom podobným petroformám, zatiaľ čo negatívny geoglyf vzniká odstránením časti prírodného povrchu zeme, čím sa vytvorí rôzne sfarbený alebo štruktúrovaný podklad spôsobom podobným petroglyfom.

Geoglyfy sú vo všeobecnosti typom krajinného umenia (*land art*) a niekedy aj skalného umenia (*rock art*). Obrázok na kopci sa spravidla vytvára na svahu tak, aby bol viditeľný z diaľky.

## Starovek
Snáď najznámejšími geoglyfmi sú línie Nazca v Peru. Kultúrny význam týchto geoglyfov pre ich tvorcov zostáva napriek mnohým hypotézam nejasný. "*Diela starcov*" v Arábii, kamenné stavby, ktoré sú oveľa početnejšie ako čiary Nazca, oveľa rozsiahlejšie na území, ktoré pokrývajú, a oveľa staršie, opísala ako geoglyfy Amelia Sparavigna, profesorka fyziky na Politecnico di Torino v Taliansku. Používanie tohto termínu na označenie daných prvkov je pravdepodobne nepresné, pretože nedávny výskum ukázal, že väčšina z nich nebola postavená primárne ako umenie, ale skôr slúžila na rôzne účely vrátane pohrebísk a pohrebných zvykov, pomáhali pri chytaní migrujúcich zvierat a slúžila ako vyčistené plochy pre tábory, domy a ohrady pre zvieratá.

Od 70. rokov 20. storočia boli na odlesnenej pôde v amazonskom pralese v Brazílii objavené početné geoglyfy, čo viedlo k tvrdeniam o predkolumbovských civilizáciách. Ondemarovi Diasovi sa pripisuje prvý objav geoglyfov v roku 1977 a Alceu Ranziovi ich ďalší objav po prelete nad štátom Acre.

Medzi ďalšie oblasti s geoglyfmi patria megality na Urale, v Južnej Austrálii (Marree Man, ktorý nie je starovekým, ale skôr moderným umeleckým dielom so záhadným pôvodom), v Západnej Austrálii a v častiach púšte Great Basin na juhozápade Spojených štátov. K typom geoglyfov patria aj obrazce na kopcoch, trávnaté bludiská a kamenné labyrinty v Škandinávii, na Islande, Laponsku a v bývalom Sovietskom zväze.

Na juhu Anglicka sa nachádza množstvo konských a ľudských figúr vyrytých do kriedových svahov. Príkladom je *Biely kôň z Uffingtonu*, *Obor z Cerne Abbas*, *Biely kôň z Westbury* a *Dlhý muž z Wilmingtonu*. Niektoré sú starobylé, iné pochádzajú z posledných storočí.

## Slovensko
Na Slovensku bol vytvorený geoglyf pod Spišským hradom v tvare koňa, autorom je Andrew Rogers a dielo je súčasťou 12-dielneho cyklu "*Rytmus života*".

## Referencie

## Pozri aj
* Petroglyf

## Zdroj

Kategória:Praveké umenie
Kategória:Land art
Majstrovstvá klubov FIFA 2022

**Majstrovstvá klubov FIFA 2022** je 19. ročníkom Majstrovstiev klubov FIFA a po tretíkrát sa uskutočnil v Maroku. Turnaj sa hral v dňoch od 1. do 12. februára 2023. Obhajcom titulu bola Chelsea tá sa ale na turnaj nekvalifikovala, keďže v Lige majstrov UEFA 2021/22 skončila Chelsea vo štvrťfinále proti Realu Madrid.

Víťazom sa po piatykrát stal Real Madrid, ktorý vo finále porazil Al Hilal 5:3.

## Kvalifikované tímy

## Štadióny

## Play-off

### Zápas o štvrťfinále

### Štvrťfinále

### Semifinále

### Zápas o tretie miesto

### Finále

## Strelci

## Ocenenia

## Referencie

## Externé odkazy
https://www.fifa.com/tournaments/mens/clubworldcup

## Zdroj

Kategória:Majstrovstvá klubov FIFA
Hrabinský potok

**Hrabinský potok** môže byť:

* v okrese Žiar nad Hronom, pozri Hrabinský potok (prítok Ihráčskeho potoka)
* v okrese Martin, pozri Hrabinský potok (prítok Krchovej)
* v okrese Sobrance, pozri Hrabinský potok (prítok Stežnej)
Jozef Dolný

**Jozef Dolný** (* 13. máj 1992, Spišská Nová Ves) je slovenský futbalista, ktorý hráva na poste ofenzívneho záložníka. V súčasnosti hrá za 1. FC Tatran Prešov. V minulosti pôsobil v kluboch FK Dukla Banská Bystrica, FK Senica, Podbeskidzie Bielsko-Biała, Derry City F.C. a MFK Skalica.

V mládežníckych kategóriach reprezentoval Slovensko do 18 a 19 rokov.

## Klubová kariéra
Futbalovo vyrástol v Tatrane Prešov, kde odštartoval aj svoju seniorskú kariéru. Pokračoval v nej na rôznych zastávkach v najvyššej slovenskej súťaži, vyskúšal si však aj zahraničné angažmány v Poľsku či Severnom Írsku.

Pred sezónou 2021/22 sa však rozhodol z MFK Dukla Banská Bystrica vrátiť späť do materského klubu, hrajúceho tretiu ligu, aby mu pomohol v ceste za návratom na pôvodné pozície. Počas sezóny sa postaral o unikát, keď strelil 41 gólov. Veľkou mierou sa pričinil o postup Tatrana Prešov do 2. ligy.

## Ocenenia
* Najúspešnejší športovec mesta Prešov za rok 2022
* Najpopulárnejší športovec Prešovského samosprávneho kraja za rok 2022

## Referencie

## Externé odkazy
* Profil hráča na futbalnet.sk 
* Profil hráča na fortunaliga.sk
* Profil hráča na soccerway.com 
* Profil hráča na transfermarkt.com 

Kategória:Osobnosti zo Spišskej Novej Vsi
Kategória:Slovenskí futbalisti
Kategória:Futbaloví útočníci
Kategória:Futbaloví stredopoliari
Kategória:Hráči 1. FC Tatran Prešov
Kategória:Hráči MFK Zemplín Michalovce
Kategória:Hráči 1. FC Brno
Kategória:Hráči FK Dukla Banská Bystrica
Kategória:Hráči FK Senica
Kategória:Hráči Podbeskidzie Bielsko-Biała
Postmoderná doba

**Postmoderná doba** (iné názvy: **postmoderná éra/epocha**, **postmoderné obdobie**; príslušná spoločnosť sa volá **postmoderná spoločnosť**; namiesto prídavného mena postmodern[á] býva niekedy prídavné meno **postnovovek[á]**) môže byť:
*všeobecne: doba (resp. spoločnosť) charakterizovaná postmodernizmom resp. nasledujúca po modernej dobe (resp. spoločnosti), pozri postmoderna
*v histórii: 
** súčasné obdobie svetových dejín, ktoré sa začalo na konci druhej svetovej vojny alebo v 60. rokoch 20. storočia (toto sa čiastočne prelína s nižšie uvedeným sociologicko-filozofickým významom), čiastočné synonymum: súčasné dejiny, pozri súčasné dejiny
**podľa Toynbeeho: súčasné obdobie dejín euroatlantického sveta, ktoré sa začalo v roku 1875 (v niektorých textoch však autor kladie jeho začiatok už do obdobia okolo roku 1800 alebo až do obdobia prvej svetovej vojny), pozri 19. storočie a najnovšie dejiny
*v sociológii (príp. filozofii): 
** súčasná doba resp. spoločnosť, ktorá sa začala zhruba v 50. či 60. rokoch 20. storočia, nasleduje po tzv. modernej spoločnosti a je charakterizovaná v závislosti od autora najmä pluralitou názorov (resp. tzv. dissensom) a životných štýlov a/alebo opustením osvietenského zmýšľania a tradičného racionalizmu a/alebo novým a efektívnejšími technológiami a vedou, čiastočné (alebo podľa niektorých názorov úplné) synonymum: postindustriálna spoločnosť, pozri postmoderná spoločnosť (sociológia)
**postfaktuálna doba (postfaktuálna spoločnosť)

## Zdroje
Nový vrch (vrch v Belianskych Tatrách)

**Nový vrch** () je vrch Belianskych Tatier. Leží nad obcou Tatranská Javorina, približne  severozápadne od Kežmarku. Často býva nesprávne stotožňovaný s neďalekým vrchom Nový (), situovaným v hlavnom hrebeni, približne  južne.

## Poloha
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a zasahuje na katastrálne územie obce Tatranská Javorina a Ždiar. Najbližšími sídlami sú západne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Nový vrch leží v rázsoche, vybiehajúcej severným smerom z vrchu Nový () v hlavnom hrebeni Belianskych Tatier. Severne sa nachádza Suchý vrch (), Repisko () a Príslop (), východne Javorinka (), Magurka (), Javorinka (), Žľabina () a Ždiarska vidla (), južne Havran (), Muráň () a Nový () a západne Malý Baboš (), Skalka (), Kôň () a Kýčera (). Oblasť patrí do povodia Dunajca, resp. riečky Javorinka, kde vodu z východnej a severnej časti odvádza potok Havran a zo západnej časti Nový potok. Na vrchol nevedie značený turistický chodník.

### Výhľady
Turisticky neprístupný skalnatý vrchol je pokrytý len nízkou vegetáciou. Z vrcholu je viditeľná severná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Oravské Beskydy s Babou horou a Pilskom, Spišská Magura, Pieniny, Levočské vrchy, Čergov a mnohé prihraničné vrchy južného Poľska.

## Prístup
Nový vrch patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Externé odkazy
* Poloha na turistickej mape
* Belianske Tatry na www.karpaty.net 
* Belianske Tatry - Oficiálna stránka 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Tatranská Javorina
Kategória:Ždiar
Nový vrch

**Nový vrch** môže byť:

* vrch v Belianskych Tatrách (), pozri Nový vrch (vrch v Belianskych Tatrách)
* vrch v Oravskej Magure (), pozri Nový vrch (vrch v Oravskej Magure)
* vrch v Žitavskej pahorkatine ()
* vrch v Santovskej pahorkatine ()

## Pozri aj
* Nový (vrch v Tatrách)
Brestovăț

**Brestovăț** () je obec v župe Timiș v Rumunsku. Nachádza sa na severe župy a pozostáva z piatich dedín: Brestovăț, Coșarii, Hodoș, Lucareț, Teș.

## Demografia

Slováci do Brestovca prišli v roku 1847 z Békešskej Čaby. Do obce Teš prišli v roku 1880 taktiež z územia dnešného Maďarska. V roku 2002 ich v Teši žilo 40 (25 %) a v Brestovci 107 (31,8 %).

## História
Kedysi sa obec nazývala Brusturi.

## Referencie

## Pozri aj
* Slováci v Rumunsku

## Externé odkazy
* Portál o Slovákoch v Rumunsku 

## Zdroj
* 
* Portál o Slovákoch v Rumunsku, časť pojednávajúca mimo iné aj o obci Borod

Kategória:Obce v Rumunsku
Kategória:Sídla Slovákov v Rumunsku
Všetko, všade, naraz

***Všetko, všade, naraz*** () je americký sci-fi komediálno-dramatický film z roku 2022. Film režírovali Daniel Kwan a Daniel Scheinert, ktorí k nemu tiež napísali scenár a spoločne s bratmi Russoovcami ho produkovali. Hlavnú hereckú rolu stvárnila herečka Michelle Yeoh. 

Film získal široký ohlas u filmových kritikov, ktorí chválili réžiu, scenár, originalitu, herecké výkony (predovšetkým Yeoh, Quana, Curtis a Hsu), vizuálne efekty, kostýmy, akčné sekvencie, skóre a strih. Za spracovanie tém, ako je existencializmus, nihilizmus a absurdizmus a prístup k témam, ako je ADHD, neurodivergencia, depresia, generačná priepasť a ázijsko-americká identita, boli široko uznávané. Celosvetovo zarobil vyše 100 miliónov dolárov.

Organizácia National Board of Review a Americký filmový inštitút zaradili film do rebríčka desiatich najlepších filmov roku 2022. Film získal mnoho ocenení, na 95. ročníku udeľovania Oscarov dostal 11 nominácií, najviac na tejto ceremónii, pričom sedem z nich premenil, vrátane toho za najlepší film a najlepšiu réžiu. Film získal aj dva Zlaté glóbusy, päť Critics 'Choice Awards, jednu cenu BAFTA a rekordné štyri Ceny Združenia filmových a televíznych hercov.

## Obsadenie

## Iné projekty

## Externé odkazy
* 
* 

## Zdroj

Kategória:Filmy z 2022
Kategória:Sci-fi akčné filmy USA
Kategória:Akčné filmy USA
Kategória:Filmové drámy USA
Kategória:Držitelia Oscara za najlepší film
Kategória:Filmy podľa názvu
Stara reka (stredný prítok Marice)

**Stara reka** (), známa aj ako **Pešterska Stara reka** (), alebo **Pešterska reka** (), je západorodopská rieka v okresoch Batak, Peštera a Bracigovo v Pazardžickej oblasti a okresoch Kričim a Stambolijski v Plovdivskej oblasti v južnom Bulharsku.

## Názov v hornej časti toku
Rieka sa v hornej časti toku nazýva **Černa reka** (), názov **Stara reka** () získava po sútoku s riekou **Biala reka** () juhovýchodne od mesta Batak.

## Priebeh toku
Vyviera juhovýchodne od vrchu Orlovec v rodopskom podcelku Bataška planina v nadmorskej výške . Spočiatku rieka tečie severným až severovýchodným smerom úzkou, zalesnenou, miestami kaňonovitou dolinou cez mesto Batak až do mesta Peštera (výnimku tvorí prietok malou kotlinou Bataška kotlovina, kde sa dolina rozširuje).

Pri Peštere sa dolina rieky druhýkrát rozširuje po tom, čo vtečie do kotliny Pešterska kotlovina, neskôr sa však opäť zužuje a získava charakter prielomu počas prietoku peštersko-bracigovským úpätím Rodop. Pri dedine Biaga sa tok tretíkrát rozširuje a rieka vteká na územie kotliny Isperichovsko pole, kde od juhu a východu obteká svahy rodopských hrebeňov Besaparski ridove a neskôr vstupuje na územie Hornotráckej nížiny, kde sa pri dedine Govedare v nadmorskej výške  vlieva do rieky Marica.

## Prítoky
* Biala reka () (P)
* Karlăška reka () (P)
* Srăbska reka () (P)
* Dermen dere () (P)
* Marčovo dere () (Ľ)
* Dlăbočina () (Ľ)
* Novomachlenska reka () (P)
* Pizdica () (P)
* Ravnogorska reka () (P)
* Luda reka () (P)

## Opis
Rieka je dlhá  a odvodňuje územie s rozlohou , čo je približne 0,66 % povodia Marice. Ide o pravý prítok rieky Marica. Najvodnatejšia je rieka počas apríla a mája. Najmenej vody v rieke tečie v priebehu septembra. Priemerný ročný prietok pri ústí rieky je približne 2,74 m³/s.

### Využitie
Časť vody na hornom toku rieky je odklonená do vodnej nádrže Batak, nižšie sa voda z rieky využíva pre vodnú elektráreň Peštera, ako aj na zavlažovanie častí Hornotráckej nížiny (kotlina Pazardžiško-Plovdivsko pole).

### Obývané miesta
Rieka preteká cez územie  miest Peštera a Batak a dedín Biaga, Isperichovo, Kurtovo Konare a Novo selo.

## Galéria

StaraPeshterskaReka-Peshtera002.jpg|Stara reka v centrálnej časti mesta Peštera
Peschtera Bulgarien PD 2011 17.JPG|Stara reka


## Referencie

## Iné projekty

Kategória:Pazardžik (oblasť)
Kategória:Plovdiv (oblasť)
Kategória:Rieky v Bulharsku
Kategória:Západné Rodopy
Kategória:Rieky v Rodopoch
Stara reka

**Stara reka** môže byť:

* rieka v Bulharsku:
** prítok Marice, pozri Stara reka (stredný prítok Marice)
** prítok Strjamy, pozri Stara reka (prítok rieky Strjama)
** ...

## Pozri aj
* Stará řeka
* Stará rieka
Leopold Sunderspitz

**Leopold Sunderspitz** (iné priezvisko: **Sonderspies**) bol viedenský majster organár, ktorý žil a pôsobil v 16. storočí vo Viedni a v Bratislave.

Z roku 1581 resp. 1582 je o ňom zmienka ako o prvom hudobnom nástrojárovi v Bratislave v súvislosti so stavbou organu v Dóme sv. Martina.

## Referencie

## Externé odkazy
* Leopold Sunderspitz

Kategória:Narodenia v 16. storočí
Kategória:Osobnosti z Viedne
Kategória:Osobnosti z Bratislavy
Kategória:Rakúski výrobcovia organov
Kategória:Slovenskí výrobcovia organov
Kristín A. Árnadóttir

**Kristín A. Árnadóttir** (* 18. marec 1957) je islandská diplomatka. Od roku 2022 je veľvyslankyňa Islandu na Slovensku.

## Životopis
V rokoch 1994 až 2006 pôsobila v mestskej správe Reykjavíku.

## Diplomatické pôsobenie
Od roku 2006 pracuje na ministerstve zahraničných vecí. V rokoch 2010 až 2013 bola veľvyslankyňou v Číne s akreditáciou pre Austráliu, Kambodžu, Severnú Kóreu, Južnú Kóreu, Laos, Mongolsko, Nový Zéland, Thajsko a Vietnam. V rokoch 2013 až 2018 bola veľvyslankyňou vo Fínsku, s akreditáciou pre Estónsko, Litvu, Lotyšsko a Ukrajinu.

Od 1. mája 2021 je stála predstaviteľka Islandu pri OSN vo Viedni. Prezidentka Zuzana Čaputová ju prijala 24. októbra 2022.

## Referencie

## Iné projekty

Kategória:Islandskí diplomati
Kategória:Veľvyslanci Islandu v Austrálii
Kategória:Veľvyslanci Islandu v Číne
Kategória:Veľvyslanci Islandu v Estónsku
Kategória:Veľvyslanci Islandu vo Fínsku
Kategória:Veľvyslanci Islandu v Kambodži
Kategória:Veľvyslanci Islandu v Kórejskej republike
Kategória:Veľvyslanci Islandu v Kórejskej ľudovodemokratickej republike
Kategória:Veľvyslanci Islandu v Laose
Kategória:Veľvyslanci Islandu v Litve
Kategória:Veľvyslanci Islandu v Lotyšsku
Kategória:Veľvyslanci Islandu v Mongolsku
Kategória:Veľvyslanci Islandu na Novom Zélande
Kategória:Veľvyslanci Islandu na Slovensku
Kategória:Veľvyslanci Islandu na Ukrajine
Kategória:Veľvyslanci Islandu v Thajsku
Kategória:Veľvyslanci Islandu vo Vietname
Nikola Fričová

**Nikola Fričová** (* 2001) je slovenská reprezentantka v lyžovaní na tráve a akrobatickom lyžovaní.

## Kariéra
### Lyžovanie na tráve
Na Majstrovstvách sveta v lyžovaní na tráve v septembri 2017 získala 10. miesto v sčítaní časov zo superobrovského slalomu a slalomu. V auguste 2021 získala veľký glóbus ako celková víťazka Svetového pohára v lyžovaní na tráve. V auguste 2022 v nemeckom Neudorfe na Majstrovstvách sveta juniorov v lyžovaní na tráve získala dvakrát štvrté miesto.

### Akrobatické lyžovanie
V januári 2023 na Zimnej univerziáde 2023 v Lake Placid získala striebornú medailu v skikrose.

20. januára 2026 získala Fričová olympijskú miestenku ako reprezentantka v skikrose na Zimných olympijských hrách 2026. V tejto disciplíne bude mať Slovensko zastúpenie vôbec prvýkrát na ZOH.

## Referencie

Kategória:Slovenské lyžiarky
Kategória:Slovenskí strieborní medailisti na univerziáde
Kategória:Akrobatickí lyžiari na Zimných olympijských hrách 2026
Kategória:Slovenskí olympionici
Timokles z Knidosu

**Timokles** () bol grécky sochár v 3. stor. pred Kr.

Timokles, sochár z Knidosu, tvoril v 2. polovici 3. stor. pred Kr. Z jeho sochárskej tvorby sa nezachovalo nič, ale na ostrove Rodos sa v archeologickej lokalite starovekého mesta Lindos (na mieste svätyne bohyne Atény) našiel jeho menom signovaný podstavec z mramorovej sochy. Značne poškodený nápis na podstavci je zaujímavý tým, že uvádza aj maliara, ktorý sochu vymaľoval (v starovekom Grécku sa sochy maľovali pestrými farbami, čo bola tradícia, ktorá sa udržala počas celého obdobia).
 

 
*Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*
 
## Referencie a bibliografia

Kategória:Sochári starovekého Grécka
Ján Červenka (hudobník)

[náhľad|Ján Červenka a staršia zostava kapely Ventil RG 80. roky, 20. storočia]
[náhľad|Ján Červenka a kapela Knockout 80. roky, 20. storočia]
**Ján Červenka** (* 22. júl 1957, Sereď† 17. marec 2023, Boskovice) bol slovenský zvukový majster a audiovizuálny technik, bývalý basgitarista starej zostavy kapely Ventil RG a taktiež účinkoval v kapele Knock-out spoločne s Petrom Hečkom a Júliou Hečkovou. Nahral viac ako 100 platní, postavil základy hudobnej produkcie a zvukového inžinierstva na Slovensku a v Česku v 20. a 21. storočí. Ján Červenka spolupracoval na albumoch skupiny Elán, ale aj Metalindy, Roba Kazíka, Marcely Laiferovej, Laca Lučeniča a mnohých ďalších.

## Životopis
Narodil sa do hudobnej rodiny. Jeho otec a jeho strýko Jaroslav Červenka boli kapelníci v známej jazzovej kapele Ali Jazz Band. Ján Červenka vyštudoval Strednú priemyselnú školu elektrotechnickú na ulici Zochova 9 v Bratislave a počas štúdia začal svoje prvé kroky v hudobnom priemysle. Po štúdiu pracoval ako zvukový inžinier v Slovenskej televízii.

V roku 1995 založil jednu z najúspešnejších firiem v Česku a na Slovensku zameriavajúcu sa na predaj a distribúciu produktov od SPL a RME, Sound Service. Spolupracoval s úspešnými labelmi ako napríklad: BMG Ariola, Sony Music, Universal Music, Opus, Forza Music, Production Plus, Sui Generis, Popron Music, Music Meta a ďalšie.

Ján Červenka má dve deti, staršieho syna Jána Williama Červenku (* nar. 21.04.2004 | miesto narodenia: Bratislava - Petržalka) a mladšieho syna Lea Ludwiga Červenku (* 2008).

## Referencie

## Externé odkazy
* Ján Červenka – discogs.com

Kategória:Osobnosti zo Serede
Kategória:Zvukári
Kategória:Slovenskí basgitaristi
Kýčera (vrch v Belianskych Tatrách)

**Kýčera** () je vrch Belianskych Tatier. Leží nad obcou Tatranská Javorina, približne  severozápadne od Kežmarku.

## Poloha
Nachádza sa na severovýchodnom okraji pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Tatranská Javorina. Najbližším sídlom je západne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Kýčera leží v severozápadnej časti pohoria, Medzistennou dolinou oddelená od hlavného hrebeňa Belianskych Tatier. Západným smerom sa nachádza Skalka (), Gombošov vrch () a Chovancov vrch (), severným Suchý vrch (), Črchľa () a Repisko (), východným Príslop (), Strednica (), Javorinka (), Nový vrch (), Nový () a Havran () a južným Muráň (), Kôň () a Malý Baboš (). Oblasť patrí do povodia Dunajca, resp. riečky Javorinka, kde vodu z južnej a západnej časti odvádza Kýčerný potok. Na vrchol nevedie značený turistický chodník.

### Výhľady
Turisticky neprístupný vrchol je pokrytý nesúvislým riedkym lesným porastom, ktorý umožňuje obmedzený rozhľad. Z vrcholu sú viditeľné okolité vrchy hlavného hrebeňa Belianskych Tatier a viaceré vrcholy Vysokých Tatier, no tiež západná časť Spišskej Magury, Oravské Beskydy s Babou horou a Pilskom a prihraničné vrchy južného Poľska.

## Prístup
Kýčera patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupná.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* Belianske Tatry - Oficiálna stránka 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Tatranská Javorina
Natasha Cayerová

**Natasha Cayerová** (celým menom a neprechýlene: Natasha Power Cayer) je kanadská diplomatka a veľvyslankyňa pri Organizácii pre bezpečnosť a spoluprácu v Európe. Pôsobila aj ako zástupkyňa stáleho delegáta a chargé d'affaires v Stálej misii pri UNESCO.

## Vzdelanie
Cayerová v roku 1992 získala titul bakalára spoločenských vied v politológii na University of Ottawa a v roku 1997 magisterský titul v odbore medzinárodných vzťahov na Carleton University.

## Kariéra
V roku 1995 Cayerová nastúpila na kanadské Ministerstvo zahraničných vecí a medzinárodného obchodu. Zastupovala Kanadu pri NATO, pri medzinárodných organizáciách so sídlom v Rakúsku, v New Yorku a vo Wellingtone na Novom Zélande.

V roku 2018, keď bolo čečenské vedenie obvinené z prenasledovania ochrancov ľudských práv, Cayerová oznámila, že Organizácia pre bezpečnosť a spoluprácu v Európe presadí svoj Viedenský mechanizmus proti Rusku.

V rokoch 2007 až 2011 pôsobila aj ako zástupkyňa stáleho delegáta a chargé d'affaires na Stálej misii pri UNESCO a v roku 2020 opäť prevzala úlohu stálej delegátky v Paríži.

Od roku 2020 bola Cayerová kanadskou veľvyslankyňou pri Organizácii pre bezpečnosť a spoluprácu v Európe.

## Osobný život
Cayerová je vydatá a má dve deti.

## Referencie

## Zdroj

Kategória:Kanadskí diplomati
Kategória:Absolventi Carleton University
Kategória:Absolventi University of Ottawa
Kategória:Veľvyslanci Kanady pri Organizácii pre bezpečnosť a spoluprácu v Európe
11 (singel Tiny)

**„11“** je singel speváčky Tiny, ktorý vyšiel 11. marca 2023 pri príležitosti svojich narodenín ako darček pre svojich fanúšikov. Singel produkoval slovenský hudobný producent Fillipian.

## Vznik
Singel vyšiel spolu s videoklipom po dvoch rokoch od vydania posledného sólového singla „Čo ak“, symbolicky 11. marca 2023, v deň speváčkiných 39. narodenín. Premiéru mal o deň skôr v rádiu Europa 2 v šou Šorty & Becca.

„Text vznikal približne na štvrtýkrát, vždy sa menila téma. Pár dní pred termínom nakrúcania klipu som sa zobudila s tým, že potrebujem spracovať tému ´hlavne sa do mňa nezamiluj´. Vnímam to všade naokolo. Život ukazuje, že je dôležité hrať fér a jednať na rovinu. A to som chcela podčiarknuť, aby ľudia úprimne vyjadrili svoje postoje a pocity,“ vysvetľuje Tina.

O mix master a celkovú hudobnú produkciu sa postaral producent Fillipian. Text napísala speváčka Laris Diam. Videoklip vznikol v režisérskej produkcii Cesar Production.

## Referencie

Kategória:Piesne Tiny
Kategória:Single z 2023
Hronsecký potok

**Hronsecký potok** je potok v geomorfologickom celku Zvolenská kotlina. Má dĺžku .
Je tokom III. rádu. 

## Prameň
Pramení v  v lesnom extraviláne vo východnej časti územia obce Vlkanová na severozápadnom svahu lesa *Hrabová* v okrese Banská Bystrica v Banskobystrickom kraji. Pramení a preteká územím geomorfologického podcelku Zvolenská pahorkatina.

## Opis toku
Od prameňa tečie juhozápadným smerom, v  pretína obecnú hranicu a vteká na územie obce Hronsek, ľavým brehom obmýva úpätie lesa *Na Dubník*, tečie popri účelovej komunikácii. Pravým brehom obmýva úpätie poľa *Suché Vranisko* a nižšie úpätie lúky *Holienec*, ľavým brehom obmýva úpätie lesa *Grošový* a úpätie vrchu *Kochlačka*. V  opúšťa extravilán a vteká do intravilánu obce Hronsek, v  podteká železnicu Zvolen – Banská Bystrica, v  v intraviláne mení smer na juh, ľavým brehom obmýva priestor zrekonštruovaného vodného hradu Hronsek z 15. storočia vybudovaného v lokalite niekdajších meandrov Hrona, pravým brehom obmýva drevený artikulárny kostol, v južnej časti intravilánu v  ústi do Hrona ako jeho ľavostranný prítok. Pramení, preteká a ústi v juhozápadnom kúte regióna Horehronie. Nemá dôležitejšie prítoky..

## Pôvod názvu
Názov potoka má pôvod v názve obce Hronsek územím ktorého preteká a ústi. Z názvu obce po rozšírení o adjektívnu príponu *-ský → -cký* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Hronsecký potok*. Vývoj názvu obce podľa od najstarších písomných dokladov: 1500 *Zyklafalu*, 1506 *Czwiklafalwa*, *Czwiklina*, 1514 *Galowyczfalwa*, 1515 *Galowycz*, 1522 *Czwyklina*, 1565 *Garanzegh*, 1572 *Cwklina*, 1786 *Garamsseg*, 1808 *Hronec*, 1920 *Hronsek-Skalka*, 1946 *Hronsek*.
Názov vodného toku bol štandardizovaný v roku 2010. V priestore slovenskej hydronymie vodných tokov hydronymum *Hronsecký potok* je jedinečným hydronymom (2023-03-15).

## Referencie

 
Kategória:Vodné toky v okrese Banská Bystrica
Kategória:Vodné toky vo Zvolenskej kotline
Kategória:Potoky na Slovensku 
Kategória:Vlkanová
Kategória:Hronsek
Nedotknutá manželka

***Nedotknutá manželka*** ( *La esposa virgen*) je mexická telenovela z produkcie spoločnosti Televisa v roku 2005. Hlavné úlohy stvárnili herci Adela Noriega a Jorge Salinas. Na Slovensku túto telenovelu vysielala verejnoprávna Jednotka prvýkrát od 28. marca 2007 do 15. mája 2007 a druhýkrát od 30. júna 2008 do 13. augusta 2008.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2005
Kategória:Televízne seriály z roku 2005
Kategória:Telenovely Televisy
Jan Durina

**Jan Durina** (* 1988, Liptovský Hrádok) je slovenský interdisciplinárny umelec, pracujúci s fotografiou, hudbou, performanciou aj textilom.

## Životopis
Narodil sa v roku 1988 v Žiline. Absolvoval bakalárske štúdium v ateliéri prof. Anny Tretter na Katedre nových médií Fakulty umení Technickej Univerzity v Košiciach (20072011) a v ateliéri fotografie na Akadémii výtvarného umenia v Krakove (20092010). V magisterskom štúdiu pokračoval na Vysokej škole výtvarných umení v Bratislave na Katedre intermédií v ateliéri Antona Čierneho (20122014). Osobitne vystavoval v Nemecku, Francúzsku, Čechách, Poľsku, Taliansku, na Slovensku. Durinove výtvory sú v súkromných zbierkach na Slovensku, Česku, Poľsku, Nemecku, USA, Anglicku a v Holandsku.

V roku 2017 predstavil audiovizuálnu performance s projektom *For You Katrina*, s ktorou vystupoval vo viacerých európskych mestách a zahral okrem iného na festivale Creepy Teepee či v Säule, časti legendárneho berlínskeho klubu Berghain. V roku 2019 uviedol jeho nový hudobný projekt Ephemeral Harms a následne vystúpil v berlínskom Klosterruine s performance School of Harms, ktorá vznikla v spolupráci s tromi autormi – Tamarou Antonijević, Henrike Kohpeiß a Philippom Wüschnerom.

Okrem umeleckých, hudobných a kurátorských projektov spolupracuje na performance projekte *ROMEO & HELLION* so slovenskou interdisciplinárnou umelkyňou Miriamou Kardošovou. V roku 2019 sa stal finalistom Ceny Oskára Čepana a vydal debutový album so súčasným hudobným projektom Ephemeral Harms. Aktuálne žije a tvorí v Berlíne.

## Tvorba
Jeho vizuálne a veľakrát až teatrálne diela skúmajú svety fantázie a vnútorného prežívania. Reflektujú a sprostredkovávajú vlastnú skúsenosť s duševným zdravím, spiritualitou, láskou a queer identitou.

### Výstavy
* 2011 – *Twenty three years in that house, but the boy might still be alive*, Sourmilk Art Gallery, Menzago di Sumirago, Taliansko
* 2012 – *To není obraz, To je stín*, Make Up gallery, Košice
* 2012 – *Sometimes I Fight, Sometimes I Give Up* (Photomonth in Krakow), F.A.I.T. gallery, Poľsko
* 2012 – *Those Girls*, Galerie Art, Brno, Česko
* 2013 – *Présentation de l’artist Jan Durina*, Galerie La Traverse, Marseille, Francúzsko
* 2014 – *I dream of you, Henry*, YMCA, Bratislava,
* 2015 – *Studies*, Jiri Svestka Gallery Berlin, Berlín, Nemecko
* 2016 – *Chlapcova hlava*, A.M.180 Gallery, Praha, Česko
* 2017 – *Recent Works*, Hosek Contemporary, Berlín, Nemecko
* 2019 – *Horal*, Ľudovít Fulla Gallery (SNG), Ružomberok
* 2019 – *HASARSIZ*, Hayy Open Space, Izmir, Turecko
* 2019 – *HUMAN THIRST (Pauline Canavesio & Jan Durina)*, ACUD GALERIE, Berlín, Nemecko
* 2020 – *DEVIL NINJA THORAX*, 30th Month of Photography, Stredoeurópsky dom fotografie, Galéria Martina Martinčeka, Bratislava
* 2022 – *RACING THOUGHTS*, Galéria Tabačka, Košice
 
## Referencie

## Externé odkazy
* Osobný web

Kategória:Osobnosti z Liptovského Hrádku
Kategória:Slovenskí umelci
Kategória:Slovenskí fotografi
Kategória:Slovenské LGBT osobnosti
Kategória:Absolventi Technickej univerzity v Košiciach
Kategória:Absolventi Vysokej školy múzických umení
Decksandrumsandrockandroll

***Decksandrumsandrockandroll*** je jediný album anglickej big beatovej skupiny Propellerheads. Bol vydaný 26. januára 1998 cez vydavateľstvo Wall of Sound v Spojenom kráľovstve. V Spojených štátoch bol vydaný cez vydavateľstvo DreamWorks Records s pozmeneným zoznamom skladieb.

Album dosiahol 6. miesto v rebríčku UK Albums Chart, rovnako ako 100. miesto v rebríčku *[[Billboard 200]]*. Bol nominovaný na cenu Mercury Music Prize v roku 1998. Za rok 1999 sa ho predalo viac ako 200 000 kópii.

## Zoznam skladieb

## Zdroj

Kategória:Hudobné albumy z 1998
Timarchides

**Timarchides** () môže byť:
* aténsky sochár z 1. polovice 2. stor. pred Kr., pozri Timarchides (starší)
* aténsky sochár z 2. polovice 2. stor. pred Kr., pozri Timarchides (mladší)

## Zdroje
Skagerak Arena

**Skagerak Arena** je futbalový štadión v meste Skien v Nórsku. Bol otvorený v roku 1923. Na štadióne hrá svoje domáce zápasy tím Odds BK. Aktuálna kapacita štadióna je 11 767 miest.

## Referencie

## Externé odkazy
* Oficiálna stránka klubu 
## Zdroj

* 
Kategória:Futbalové štadióny v Nórsku
Kategória:Architektúra z 1923
Kategória:Skien
Zemetrasenie v Komárne v roku 1763

**Zemetrasenie v Komárne v roku 1763** malo epicentrum v Komárne alebo v jeho bezprostrednej blízkosti v Komárňanskej župe v Uhorskom kráľovstve. Nastalo 28. júna 1763 medzi 5. a 6. hodinou ráno. Zemetrasenie bolo odhadnuté na 6,2 až 6,5 na stupnici magnitúda.

## Príčina
Komárňanské zemetrasenie bolo vnútroplatňové zemetrasenie v Panónskej panve spojené s tektonickou líniou Rába-Hurbanovo. Zemetrasenia v regióne sú spôsobené deformáciami vyplývajúcimi z pohybu Apulskej platne k Euroázijskej platni. Zemetrasenie v roku 1763 predstavuje asi 80 % všetkých seizmických momentov uvoľnených v oblasti Komárna od roku 1599. Kvôli nedostatku seizmologických prístrojov v roku 1763 nie je známy mechanizmus a hĺbka zemetrasenia, hoci väčšina zemetrasení v regióne sa vyskytuje v horných 20 km zemskej kôry.

## Obete a škody
vpravo|náhľad|Detail dobovej maľby poškodenia budov v Komárne
Zemetrasenie nastalo v čase vlády cisárovnej Márie Terézie v období politickej stability a dobrej administratívnej správy oblasti. To je príčina, prečo máme dostatočné množstvo primárnych prameňov, ktoré opisujú účinky zemetrasenia. Epicentrum zemetrasenia bolo pri obci Kameničná.

Podľa rôznych zdrojom sa údaje líšia. Zemetrasenie zabilo 83 ľudí a 102 ľudí bolo zranených. Niektoré zdroje udávajú až 200 mŕtvych. Škody v Komárne boli rozsiahle. Dobové správy uvádzajú, že novopostavený jezuitský kostol a reformované kolégium boli vážne poškodené, vrátane zrútenia dvoch veží, pri ktorom zahynulo niekoľko ľudí. Podľa správ bolo zranených 102 ľudí a 7 kostolov, 279 úplne a 353 čiastočne sa zrútilo. Iné správy uvádzajú, že v dôsledku zemetrasenia došlo k skvapalneniu pieskov.

Obeťou zemetrasenia bola aj Stará pevnosť z obdobia tureckých nájazdov v 16. storočí, súčasť komárňanského pevnostného systému.

## Riešenie následkov
Tribún ľudu, notár a ďalší mestskí úradníci boli vyslaní do Bratislavy a do Viedne, aby požiadali panovníčku Máriu Teréziu a vplyvných hodnostárov o pomoc, zároveň ich informovali o škodách. Ľudia boli solidárni, pod jednu strechu prichýlili rodiny, vojenská posádka pomáhala stavať stany a drevené tuguriá – búdy. Richtár Adam Röth spočiatku riadil organizovanie pomoci a obnovy budov, asi dva mesiace po zemetrasení umiera na vyčerpanie a gangrénu. Vtedajšie úrady poskytli dovedna 13 200 bratis­lavských meríc zbožia, obilie pre obyvateľov ale aj zvieratá, čo je asi 824 ton. Biskup z Győru okamžite vyslal do Komárna loď so 140-mericami jedla a ďalšou pomocou, to je približne 8,4 tony. Z Bratislavy vyrazilo 66 murárov, aby pomohli obnoviť mesto, do Komárna prúdili v auguste remeselníci z okolitých miest. Mária Terézia prostredníctvom Uhorskej miestodržiteľskej rady udelila Komárňanom 30. septembra 1763 glejt na slobodný pohyb, neplatili mýto a mohli zbierať finančnú pomoc.

## Referencie

## Literatúra
* 

## Zdroj

Komárno, 1763
Kategória:Komárno
Kategória:Komárom
Kategória:Dejiny Uhorska
Kategória:28. jún
Kategória:1763
Stadieus z Atén

**Stadieus** () bol grécky sochár v 2. storočí pred Kr.
 
Stadieus, sochár pochádzajúci z Atén, bol činný v prvej polovici 2. storočia pred Kr. (okolo roku 200 pred Kr.) Zo starovekých autorov o ňom zanechal správu jedine Pausanias, ktorý uvádza, že bol učiteľom aténskeho sochára Polykla.  
 
## Referencie a bibliografia

 
Kategória:Sochári starovekého Grécka